In en om die huis: Groentefrittata met kaas In en om die huis
Groentefrittata met kaas Groentefrittata met kaas Genoeg vir 4 Tyd: 25 minute
BESTANDDELE... 45 ml olyf- of avokado-olie 1 klein eiervrug, gekap 1 klein rooi-ui, fyngekap 4 jong murgpampoentjies, gekap 1 rooi soetrissie, gekap 2,5 ml droë roosmaryn 2,5 ml droë rissievlokkies seesout en varsgemaalde swartpeper, na smaak 8 groot eiers 60 ml melk vars roketblare, vir opdiening vars basiliekruid, vir opdiening varsgerasperde Parmesaankaas, vir opdiening
METODE 1 Verhit die olie in ’n groot kleefvrye braaipan oor hoë hitte. 2 Voeg die eiervrug en uie by en braai tot goudkleurig, ongeveer 4-5 minute. 3 Voeg die murgpampoentjies, rooi soetrissie, droë roosmaryn en rissievlokkies by en braai nog 3 minute lank. Geur goed. 4 Meng die eiers en melk in ’n groot bak en voeg die gaar groente by die eiermengsel. Meng goed. 5 Giet nog ’n bietjie olie in die kleefvrye pan, voeg die eiermengsel by en plaas terug op die stoofplaat om nog 5 minute te kook. Plaas onder ’n warm rooster tot die gereg goudbruin is en borrel, ongeveer 3 minute. 6 Sit voor met ’n groot hoeveelheid vars roketblare, basiliekruid en gerasperde parmesaankaas.